**Zápisnica**

zo štrnásteho zasadnutia Obecného zastupiteľstva v Rúbani, konaného

dňa 02. júna 2020 o 1700 hodine v budove kultúrneho domu

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Most nad potokom Paríž
5. Návrh na III. úpravu rozpočtu obce Rúbaň na rok 2020
6. Správa o sociálnej situácii obce Rúbaň
7. Opakované uzatvorenie nájmu bytu
8. Rôzne
9. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Imricha Petrika a Bc. Líviu Šámšonovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie PaedDr. Kristínu Pócsovú, Zoltána Ešeka a Ing. Zoltána Tamašeka.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**4/ Most nad potokom Paríž**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Most nad potokom Paríž, ktorý tvorí prílohu zápisnice pod písmenom C. V súvislosti s procesom obstarávania zhotoviteľa projektovej dokumentácie na opravu, respektíve rekonštrukciu mosta ponad potok Paríž, ktorý je vo vlastníctve obce sa dňa 20.05.2020 uskutočnili konzultácie s potenciálnym projektantom. Bola vykonaná miestna obhliadka mostného objektu a projektant bol oboznámený uznesením obecného zastupiteľstva č. 103 zo dňa 28.2.2020, ktorým obecné zastupiteľstvo schválilo vykonať opravy, respektíve rekonštrukciu mostu tak, aby sa zachovala súčasná maximálna zaťažiteľnosť mosta, ktorá je podľa diagnostiky a prepočtu odbornej autority cca 13 ton.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č. 117** zo dňa **02.06.2020**

Obecné zastupiteľstvo v Rúbani

1. **berie na vedomie**

informácie starostky obce vo veci ukončenia procesu obstarávania zhotoviteľa projektovej dokumentácie na opravu, respektíve rekonštrukciu mosta ponad potok Paríž

1. **schvaľuje**

Zmluvu o dielo č. A199, kde objednávateľom je Obec Rúbaň a zhotoviteľom EU design, s.r.o. so sídlom Dr. Št. Osuského 528/18, 906 13 Brezová pod Bradlom, IČO 36291960, predmetom ktorej je dodanie projektovej dokumentácie vypracovanej oprávnenou osobou v zmysle Stavebného zákona pre účely realizácie udržiavacích prác na mostnom objekte stavby“ „Most na miestnej komunikácii v obci Rúbaň nad potokom Paríž“ a cena diela je vo výške 3180 EUR

**5/ Návrh na III. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na III. úpravu rozpočtu obce Rúbaň na rok 2020, ktorý tvorí prílohu zápisnice pod písmenom D. Prednostka úradu, Erika Csölleová uviedla, že návrh na III. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena. Pred rokovaním obecného zastupiteľstva bol rozpočtárkou a prednostkou obecného úradu, Erikou Csölleovou, predložený dodatok k návrhu na úpravu rozpočtu obce Rúbaň.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k umiestneniu tabule s označením na budove domu smútku*

*Ing. Štepánka Zacharová, starostka obce*

* *informácie ohľadne financií vynaložených obcou v súvislosti s pandémiou COVID 19*
* *od 1. júna sa začalo vyučovanie v materskej škole za prísnych bezpečnostných a preventívnych opatrení*

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **118** zo dňa **02.06.2020**

Obecné zastupiteľstvo v Rúbani

**schvaľuje**

III. úpravu rozpočtu Obce Rúbaň na rok 2020 s dodatkom

**6/ Správa o sociálnej situácii obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Správa o sociálnej situácii obce Rúbaň, ktorý tvorí prílohu zápisnice pod písmenom E. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **119** zo dňa **02.06.2020**

Obecné zastupiteľstvo v Rúbani

**berie na vedomie**

Správu o sociálnej situácii v obci

**7/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Opakované uzatvorenie nájmu bytu, ktorý tvorí prílohu zápisnice pod písmenom F. Opakované uzatvorenie nájmu bytu je riešené v čl. III nájomnej zmluvy a taktiež je riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **120** zo dňa **02.06.2020**

Obecné zastupiteľstvo v Rúbani

**1**. **schvaľuje**

opakované uzatvorenie nájmu bytu s nájomcami:

Štefan Szalma a manželka Zuzana, obaja bytom Rúbaň č. 85

**2. poveruje**

starostku obce s uzatvorením Nájomnej zmluvy na obdobie 3 rokov

**8/ Rôzne**

Starostka obce, Ing. Štěpánka Zacharová podala tieto informácie:

Informácie vo veci plnenia uznesenia č. 110 zo dňa 29. apríla 2020:

* Výpoveď zmluvy o zriadení Spoločného obecného úradu v Strekove na prenesený výkon štátnej správy obci Strekov bola doručená dňa 30.4.2020, výpovedná lehota končí 31.7.2020
* Žiadosť o pričlenenie do Spoločného obecného úradu vo Svodíne bola doručená, má sa o nej rozhodnúť v mesiaci jún 2020.

Informácie vo veci podania žiadosti o poskytnutie dotácie na Fond na podporu umenia na akvizíciu knižníc.

Informácie v súvislosti s poskytnutím dotácie na činnosti obce v súvislosti so sčítaním obyvateľstva.

Informácie o činnostiach a  nákladoch obce súvisiacich s mimoriadnou situáciou COVID-19. Ku dňu 02.06.2020 sú výdavky obce vo výške 1431,42 EUR. Naša obec požiadala Sociálnu poisťovňu o odpustenie odvodov na sociálne poistenie za mesiac apríl 2020 z dôvodu zatvorenia prevádzky materskej školy na základe rozhodnutia Krízového štábu SR.

V súvislosti s pandémiou má byť poskytnutá prvá pomoc pre materské školy, a to vo forme zafinancovanie platov zamestnancov v materských škôl na úroveň 80 %.

Odo dňa 1. júna je opäť v prevádzke naša materská škola. Vzdelávanie sa vykonáva pre 10 detí za prísnych bezpečnostných opatrení.

Začali sme s realizáciou projektu Modernizácia hasičskej zbrojnice, na ktorú sme dostali dotáciu z Ministerstva vnútra SR vo výške 29 894,88 EUR.

Dňa 24.06.2020 sa má konať riadne valné zhromaždenie spoločnosti Západoslovenská vodárenská spoločnosť a.s. Poslanci boli oboznámení s návrhmi predstavenstva Západoslovenskej vodárenskej spoločnosti, a.s. na schválenie uznesení riadnym valným zhromaždením Západoslovenskej vodárenskej spoločnosti, a.s. dňa 24.06.2020. Materiál je prílohou zápisnice pod písmenom G.

*Návrh na uznesenie*

*Obecné zastupiteľstvo v Rúbani*

1. *berie na vedomie*

*Návrhy predstavenstva Západoslovenskej vodárenskej spoločnosti, a.s. na schválenie uznesení riadnym valným zhromaždením Západoslovenskej vodárenskej spoločnosti, a.s. dňa 24.06.2020*

1. *súhlasia*

*s udelenou plnou mocou na zastupovanie obce Rúbaň ako akcionára na riadnom valnom zhromaždení Západoslovenskej vodárenskej spoločnosti, a.s. dňa 24.06.2020 predsedu združenia Dvory a okolie, Ing. Branislava Becíka PhD.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **121** zo dňa **02.06.2020**

Obecné zastupiteľstvo v Rúbani

1. **berie na vedomie**

Návrhy predstavenstva Západoslovenskej vodárenskej spoločnosti, a.s. na schválenie uznesení riadnym valným zhromaždením Západoslovenskej vodárenskej spoločnosti, a.s. dňa 24.06.2020

1. **súhlasia**

s udelenou plnou mocou na zastupovanie obce Rúbaň ako akcionára na riadnom valnom zhromaždení Západoslovenskej vodárenskej spoločnosti, a.s. dňa 24.06.2020 predsedu združenia Dvory a okolie, Ing. Branislava Becíka PhD.

List partnerskej obce Dömsöd o nekonaní podujatia XXVI. Dni obce z dôvodu pandémie. Naša obec taktiež listom informovala partnerskú obec o skutočnosti, že v obci Rúbaň sa taktiež nebude konať podujatie Dni obce Rúbaň.

Informácie v súvislosti s dotáciami z rozpočtu Nitrianskeho samosprávneho kraja, ktoré sa už mali schvaľovať, respektíve zmraziť - materiál bol presunutý na ďalšie, júnové zasadnutie. V každom prípade sa odporúča počkať s realizáciou projektov, kým nepadne rozhodnutie o ďalšom postupe.

Čistička odpadových vôd

Dňa 19.05.2020 sa konalo na Obecnom úrad v Strekove pracovné rokovanie za účasti starostov obce Strekov a Rúbaň so zástupcami obchodnej spoločnosti Aqua4um s.r.o., predmetom ktorého bolo predloženie cenovej ponuky na vypracovanie projektovej dokumentácie pre ČOV obce Strekov.

Dňa 20.05.2020 sa konalo pracovné stretnutie starostky obce so štatutárom obchodnej spoločnosti ASIO-SK s.r.o. Spoločnosť sa zaoberá s projektovými dokumentáciami na výstavbu ČOV. Bola vykonaná miestna obhliadka miesta, kde by sa potenciálne mohla vybudovať ČOV. Ide o nehnuteľnosť, ktorá je vo vlastníctve Slovenskej republiky a v správe Slovenského pozemkového fondu.

K tomu, aby obec mohla požiadať Slovenský pozemkový fond o bezplatný prevod pozemku, je potrebné mať právoplatné územné rozhodnutie o umiestnení verejnoprospešnej stavby.

K vydaniu územného rozhodnutia je potrebné mať k dispozícii jednoduchú projektovú dokumentáciu pre územné rozhodnutie.

Dňa 25.05.2020 spoločnosť ASIO-SK s.r.o. zaslala cenovú ponuku na vypracovanie dokumentácie pre územné rozhodnutie.

*Návrh na uznesenie*

*Obecné zastupiteľstvo v Rúbani*

1. *berie na vedomie*

*informácie starostky vo veci potenciálnej výstavby čističky odpadových vôd*

1. *schvaľuje*

*vypracovanie dokumentácie potrebnej pre územné rozhodnutie o umiestnení verejnoprospešnej stavby - čističky odpadových vôd v zmysle predloženej cenovej ponuky spoločnosťou ASIO-SK s.r.o. so sídlom ulica 1. mája 1201, 014 01 Bytča*

*V diskusii vystúpili:*

*Ing. Zoltán Tamašek, poslanec:*

* *navrhuje vypracovať projektovú dokumentáciu potrebnú k územnému rozhodnutiu*

*Ing. Štěpánka Zacharová, starostka obce*

* *plánovaná ČOV nie je v rozpore s platným územným plánom*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **122** zo dňa **02.06.2020**

Obecné zastupiteľstvo v Rúbani

1. **berie na vedomie**

informácie starostky vo veci potenciálnej výstavby čističky odpadových vôd

1. **schvaľuje**

vypracovanie dokumentácie potrebnej pre územné rozhodnutie o umiestnení verejnoprospešnej stavby - čističky odpadových vôd v zmysle predloženej cenovej ponuky spoločnosťou ASIO-SK s.r.o. so sídlom ulica 1. mája 1201, 014 01 Bytča

Informácie vo veci otvorenia ambulancie nového praktického lekára: všetky potrebné dokumenty boli predložené hlavnému lekárovi Nitrianskeho samosprávneho kraja, ktorý sa vyjadril, že vydanie rozhodnutia na prevádzkovanie ambulancie praktického lekára bude promptné a to tak, aby nová ambulancia bola v prevádzke od 1.7.2020.

Informácie o výzve iniciatívyWiFi4EU: Bezplatné WiFi pre obyvateľov EÚ a ďalších vypísaných výzvach na predkladanie žiadosti o nenávratné finančné prostriedky. Poslanci neprejavili záujem.

Informácie o možnosti vybudovania náučného chodníka v areáli starého cintorína – vysadenie drevín s ich označením. S iniciatívou prišiel poslanec Ing. Zoltán Tamašek so zamestnancami

Detašovaného pracoviska Ústavu ekológie lesa SAV Zvolen, Arborétum Mlyňany. Prvým krokom by bola nezáväzná cenová ponuka na vypracovanie projektovej štúdie náučného chodníka. Starostka obce požiadala pána Tamašeka o vyznačenie riešeného územia na katastrálnej mape starého cintorína.

**Z rokovania obecného zastupiteľstva bod/8 sa ospravedlnila a odišla poslankyňa PaedDr. Kristína Pócsová**

Informácie o oprave služobného motorového vozidla Octavia CombiClassic, ktorý je v užívaní obce od roku 2006 a o odporúčaní servisnej organizácie o nutnosti vykonania ďalších opráv v sume cca 2000 EUR. Starostka obce predložila návrh na zakúpenie motorového vozidla značky DACIA, Lodgyformou formou lízingu.

*Návrh na uznesenie:*

*Obecné zastupiteľstvo v Rúbani na svojom 14. zasadnutí podľa § 11 ods. 4 zákona č. 369/1990 Zb. o obecnom zriadení v z. n. p.*

*schvaľuje :*

1. *zakúpenie motorového vozidla značky DACIA, Lodgy za celkovú cenu 13 250 EUR formou lízingu cez spoločnosť UniCredit Leasing s 25 % akontáciou z celkovej ceny motorového vozidla a dĺžkou financovania na 36 mesiacov*
2. *doplnenie k návrhu na III. úpravu rozpočtu obce Rúbaň na rok 2020*

|  |  |  |  |  |
| --- | --- | --- | --- | --- |
| *Bežný rozpočet výdavkov* | | | |  |
| *Funkč.kl.* | *Ekon.kl.* | *KZ* | *Názov rozpočtovej položky* | *EUR* |
| *0820* | *633* | *41* | *Kultúrne služby - kultúrne podujatia, kronika – materiál* | *-5762,78* |
| *Spolu* | | | | *-5762,78* |
|  |  |  |  |  |
| *Finančné operácie výdavkov* | | | |  |
| *Funkč.kl.* | *Ekon.kl.* | *KZ* | *Názov rozpočtovej položky* | *EUR* |
| *0170* | *824* | *41* | *Transakcie verejného dlhu - splácanie finančného prenájmu* | *5762,78* |
| *Spolu* | | | | *5762,78* |

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **123** zo dňa **02.06.2020**

Obecné zastupiteľstvo v Rúbani

**schvaľuje**

1. zakúpenie motorového vozidla značky DACIA, Lodgy za celkovú cenu 13 250 EUR formou lízingu cez spoločnosť UniCredit Leasing s 25 % akontáciou z celkovej ceny motorového vozidla a dĺžkou financovania na 36 mesiacov
2. doplnenie k návrhu na III. úpravu rozpočtu obce Rúbaň na rok 2020

|  |  |  |  |  |
| --- | --- | --- | --- | --- |
| *Bežný rozpočet výdavkov* | | | |  |
| *Funkč.kl.* | *Ekon.kl.* | *KZ* | *Názov rozpočtovej položky* | *EUR* |
| *0820* | *633* | *41* | *Kultúrne služby - kultúrne podujatia, kronika – materiál* | *-5762,78* |
| *Spolu* | | | | *-5762,78* |
|  |  |  |  |  |
| *Finančné operácie výdavkov* | | | |  |
| *Funkč.kl.* | *Ekon.kl.* | *KZ* | *Názov rozpočtovej položky* | *EUR* |
| *0170* | *824* | *41* | *Transakcie verejného dlhu - splácanie finančného prenájmu* | *5762,78* |
| *Spolu* | | | | *5762,78* |

Starostka obce dala priestor poslancom na tlmočenie nápadov, názorov.

Pripomienky neboli podané žiadnym poslancom obecného zastupiteľstva.

**9/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

Bc. Lívia Šámšonová

Zapisovateľka: Helena Kanyicsková